**KALBOS PATARIMAI**

|  |  |
| --- | --- |
| **Paaiškinimas** | **Pavyzdys** |
| Matavimo vienetai (sekundė, kilogramas, metras, amperas, molis ir kiti) rašomi be taško | s  kg  m  A  mol |
| Grafiškai žodžiai trumpinami rašant tik tam tikrą žodžio dalį ir gale jos tašką. Daugiau informacijos http://www.vlkk.lt/aktualiausios-temos/rasyba/sutrumpinimai | pav.  pvz.  prof. |
| Tarpai paliekami tarp skaičiaus ir santrumpos | 2019 m. sausio 1 d.  15 val.  2 g  5 m  10 Pa |
| Tarpai paliekami tarp santrumpų | t. y.  t. t.  š. m.  V. Pavardė  V. V. Pavardė |
| Žymint procentus (%) tarpas paliekamas tarp skaičiaus ir procento ženklo | 1 % |
| Žymint temperatūrą tarpas paliekamas prieš Celsijaus laipsnio simbolį **°C**, kuriam žymėti vartojamas specialus laipsnio ženklas (Alt+0176) | 23 °C |
| Žymint laipsnį, minutę, sekundę tarpas tarp skaičiaus ir matavimo vieneto nededamas | 90°  60′  30″ |
| Neigiami, teigiami skaičiai rašomi be tarpo | –10, +15, ≤15, ±15, 20±5 |
| Dešimtainės ir šimtainės skiriamos kableliais | 1,5 kg |
| Brūkšnys (–) yra skyrybos ženklas, juo skiriamos sakinio dalys, sakinių dėmenys, tiesioginė kalba, brūkšnys rašomas su tarpais.  (–) (Alt+0150) | Vilniaus universitetas – universitetų konsorciumo UNIKON narys |
| **Brūkšnys** (–) taip pat rašomas tarp dviejų ar daugiau žodžių ar skaitmenų, žyminčių daiktų bei reiškinių vietos, laiko, kiekio, eilės ribas. Brūkšnys riboms žymėti rašomas be tarpų, ypač tarpai nepaliekami tarp ribas žyminčių skaitmenų. | 2017–2020 m.  7.30–16.30 val.  2–10 psl.  Vilnius–Kaunas–Vilnius |
| Brūkšnelis (-) yra rašybos ženklas. Rašomas tarp dviejų (kartais ir daugiau) sintaksiškai lygiaverčių žodžių, nusakančių vieno daikto, reiškinio ar vienos ypatybės pavadinimą. | 2017-09-26  Rugsėjo 1-oji  Adresatas (-ai) |
| Data sutrumpintai visada rašoma skaitmenimis.  Data gali būti rašoma ir ilgesniu būdu.  Plačiau žr. http://www.vlkk.lt/aktualiausios-temos/rasyba/data-ir-laikas | 2017-11-14  2017 m. lapkričio 14 d. |
| Lietuviškos kabutės „(Alt+0132)“(Alt+0147) | „Pavadinimas“ |
| **Mato vienetų „eurai už hektarą“, „centai per kilovatvalandę“ ir t. t. nėra. Gali būti tik km/val., m/s ir pan.** | **1 ha – 53 Eur**  **už 1 ha 53 €**  **53 Eur už 1 ha** |
| **Pedagoginių vardų ir mokslo laipsnių rašymas: visų pirma rašomas pedagoginis vardas ar jo santrumpa (prof., doc.), tada mokslo laipsnis (habil. dr., dr.).** | **Prof. habil. dr. Vardas Pavardė** |
| **Terminai užsienio kalba rašomi skliausteliuose pasviruoju šriftu, prieš tai nurodant kalbą žyminčią santrumpą.** | **Duomenys (angl. *data*)** |
| **Interneto nuorodose http://, https:// nerašoma** | [www.geoportal.lt](http://www.geoportal.lt)**, lrt.lt** |

Keičiant pastraipos formatą arba taisant tekstą jame dažnai į kitą eilutę nusikelia santrumpos, įvairūs ženklai. Norint to išvengti tvarkingame tekste atskiriant pirmą vardo raidę, metų, valiutos, mato vienetų ir kitus sutrumpinimus, procento ženklą ir pan. po susijusių žodžių ar skaičių (kartais prieš) vietoje įprasto tarpo (*Space*) turi būti renkamas nepertraukiamas tarpas (*Ctrl+Shift+Space*). Jeigu tekste rodomi formatavimo ženklai tai nepertraukiamas tarpas ekrane atrodys panašiai kaip laipsnio simbolis.

Pasvirasis (įžambusis) brūkšnys paprastai vartojamas alternatyvai žymėti (atitinka jungtuką arba). Pvz., tarp telefono ir fakso sutrumpinimų, jei jų numeris tas pats, galima rašyti: Tel. / faks. 212 65 75; tarp alternatyvių gramatinių formų ar konstrukcijų, galinčių viena kitą pakeisti: Jis atsikratė įkyraus / nuobodaus / varginančio pašnekovo; tarp pasakymų keliomis kalbomis, pvz., rūkas / mist. Atkreiptinas dėmesys, kad vartojant pasvirąjį brūkšnį tarp žodžių ar jų sutrumpinimų abipus brūkšnio paliekami tarpai.

Daugiau informacijos žr. www.vlkk.lt (dešiniajame kampe įrašykite neaiškų žodį, frazę ir pasirinkite paieška „Konsultacijų banke“).